בריאותן ורווחתן של נערות בישראל אינה זוכה לטיפול מספק מבחינת התמקצעות העיסוק והידע. מרכז המומחיות של עמותת נשים לגופן בנושא "נערות לגופן" צמח מתוך דרישה מהשטח: דרישה לידע ולעשייה בנושא, העלאת מודעות לבריאות ולמיניות בריאה, דרכי התמודדות, דילמות וסוגיות מרכזיות ועוד. העשייה כוללת עבודת שטח עם נערות, אימהות וצוותים שעובדים עם נערות, וכן היבטים של איסוף ידע, מחקר וכתיבה בתחום.
2. כתיבת מאמרים, מוצרי ידע ומיפוי שירותים קיימים בכל הנוגע לבריאות ומיניות של נערות מהיבטים משתנים. המידע יכתב בשיתוף עם נערות ונשות צוות טיפולי.
3. מחקר עמדות וצרכים בקרב 800 נערות (בגילים 13-18) ברחבי הארץ. בישראל מעולם לא נערך סקר מקיף בקרב נערות מכל שכבות האוכלוסייה אשר יאפשר למפות את צרכיהן ועמדותיהן באשר לבריאות, לגוף ולמיניות. "נשים לגופן" מתכוונת לערוך מחקר ארצי, מקיף המשולב בשיטות מחקר שונות (כמותי ואיכותני, פרטני וקבוצתי) שיאפשר לצייר תמונה מקיפה של הצרכים והעמדות של נערות בכל הנוגע לגופן, לבריאותן ולמיניותן. המחקר יכלול כ-800 נערות מכל קבוצות האוכלוסייה, נערות נורמטיביות ונערות בסיכון, מגוונות תרבותית, מעמדית ושפתית.